《超览堂》
宋代·徐大忠

君候雅有博大见，胸次不使倥偬蚀。
一朝放步城东南，超然神会而心得。
咄嗟高栋倚层空，振古奇观今未识。
桃花春暖意如迷，冻雨声来云泼墨。
天青一纸雁横书，雪白千林梅着争。
四筵有客无留觞，万事不来咸得职。
鸿笔昭代今文宗，危言劘上古遗直。
愿冯英略决筹帷，净扫妖气清八极。
缘知此景不须恋，留与邦人勤爱惜。

作者简介：徐大忠，西安（今浙江衢县）人。孝宗乾道二年（一一六六）进士（明弘治《衢州府志》卷一○）。乾道四年，主管官告院（《宋会要辑稿》选举二○之二○）。淳熙二年（一一七五），知衢州（《永乐大典》卷八六四七引《衢州图经志》）。